钦定古今图书集成/理学汇编/学行典/第022卷 > 皇极经世心易发微三 > 《岁序》
## 钦定古今图书集成/理学汇编/学行典/第022卷 > 皇极经世心易发微三 > 《岁序》

年岁丰凶，关乎气运。欲问休征，先观体用。故用临旺
气，更见四植生扶者，雨顺风调，民安国泰。用临旺气
克体，更见四植无情者，人民不安，国家有恐。体生用，
风雨不时，民多疾疫；体克用，岁序和平，兵革不起。体
用比和，田禾有收，人民乐业。用卦，水多无土以制之
则涝，火多无水以济之则旱，土多无木则虫蝗迭见，
“禾稼乃伤。兑多无火，则人事多变，干戈扰攘。坤艮并
而田苗茂盛，震巽同而稼穑勃兴。兑巽相并，虫蝗为
灾。坤巽相逢，五谷皆熟。坎巽生体，风雨顺序。坤艮同
逢，年岁丰登。”《正卦》论其始，互变论其终，互吉者，早稻
有收；变吉者，晚禾秀实。体受变克，秀而不实；变受体
克，实而少收。互变生体，收成吉兆。离多克体，煖气早
来，旱魃为患。坎多克体，苦雨数来，水灾为患。巽多克
体，暴风来格，民乃不安。坤艮克体，时多疫气，人民有
疾。《兑》多克体，非刀兵之兴，即螟虫之害也。以用卦定
其方位，以变卦决其可否。

《策》曰：“以元会运世，分为春夏秋冬，东西南北。故春木、
夏火、秋金、冬水，土旺四季，各有其时也。倘数顺，卦吉，
自然雨顺；风调，卦凶，数逆难保，民安国泰。元为开物，
会为长养，运为收物，世为闭物，此千百十零之所主
也。艮为开物，震巽为长养，坤兑为收物，干坎为闭物，
坎为雨泽，离为亢旱，兑为兵革，艮为疾疫，此卦象之”
所主也。四柱寒暑之不时，必人民之多疾。　春得夏
数，时雨不降，民多瘟疫；得秋数者，阴雨数来，兵革并
兴，人民灾疾；得冬数，阳气不胜，麦乃不熟，水涝为灾，
百种不入。　夏得春数，虫蝗为灾，暴气来格，五谷晚
熟，人民乃饥；得秋数，苦雨数来，五谷不滋，草木零落，
民殃于疫；得冬数，风寒不时，草木旱枯，路道不通，暴
兵或至　；秋得春数，秋雨不降，五谷无实，民多懈惰，
师兴不息。得夏数，寒热不节，民多疟疾，五谷少收，秋
见水殃。得冬数，阴气太胜，风灾数起，国多盗贼，边境
不宁。　冬得春数，地气上泄，民多疥疠，蝗虫为灾，动
植多伤。得夏数，国多暴乱，方冬不寒，时雪不降，冰冻
消释。得秋数，霜雪不时，白露早降，小兵时起，务要详
其卦气之浅深，不可全凭卦名而妄断。